TRUE วอลุ่มแน่น-บวกแรง3% โบรกฯชี้ผลงานดีขึ้นตั้งแต่ Q3/61 แนะซื้อเป้าสูง 9 บ.
TRUE วอลุ่มแน่น-บวกแรง3% โบรกฯชี้ผลงานดีขึ้นตั้งแต่ Q3/61 แนะซื้อเป้าสูง 9 บ. โดย ณ เวลา 11.47น. ราคาอยู่ที่ระดับ 6.45 บาท บวก 0.20 บาท หรือ 3.20% ด้วยมูลค่าซื้อขาย 640.52 ล้านบาท

24 ส.ค. 2561

ผู้สื่อข่าวรายงานว่า บริษัท ทรู คอร์ปอเรชั่น จำกัด (มหาชน) หรือ TRUE  ณ เวลา 11.47น. อยู่ที่ระดับ 6.45 บาท บวก 0.20 บาท หรือ 3.20% ด้วยมูลค่าซื้อขาย 640.52 ล้านบาท

บล.ทิสโก้ ระบุในบทวิเคราะห์ฯแนะ”ซื้อ”หุ้น TRUE ผลประกอบการที่ดีขึ้นในไตรมาส 3/61 เป็นต้นไป จากธุรกิจมือถือและบรอดแบนด์ ทำให้เลือก TRUE เป็นหุ้นแนะนำของกลุ่ม
ทั้งนี้ คงมูลค่าที่เหมาะสมของ TRUE ที่ 8.40 บาท เนื่องจาก 1) ปรับลดผลประกอบการปี 61 ลงจากภาษีเงินได้รอการตัดบัญชี 2.15 หมื่นล้านบาทในไตรมาส 2/61 2) ปรับค่าเสื่อมในปี 62 ลงเนื่องจากไม่มีการประมูลคลื่นเพิ่มและเงินอุดหนุนค่าเครื่องที่ลดลงทำให้ผลประกอบการปี 62 ปรับเพิ่มขึ้น 27.3% และ 3) ปรับประมาณการรายได้ของ TRUE ลงสำหรับปี 62-63 เนื่องจากการเติบโตที่ต่ำใน H1/61
ด้าน บล.เคจีไอ (ประเทศไทย) แนะ”เก็งกำไร”หุ้น TRUE ให้ราคาเป้าหมายทางพื้นฐานไว้ที่ 9 บาท) ประเมินแนวโน้มผลการดำเนินงานจะดีต่อเนื่องในไตรมาส 3/61-ไตรมาส4/61จากคาดว่ารายได้จะโตจากจำนวนผู้ใช้บริการ TrueMove H ที่เพิ่มขึ้น และ ARPU ที่เพิ่มขึ้น และค่าตัดจำหน่ายลดลงหลังจากที่บริษัทบันทึกผลขาดทุนจากการด้อยค่าของสินทรัพย์ 1.2 หมื่นล้านบาทไปตั้งแต่ ไตรมาส 2/61ซึ่งคาดว่าจะทำให้สามารถประหยัดต้นทุนไปได้ประมาณ 3.6 พันล้านบาท/ปี รวมทั้งการเปิดตัว iPhone รุ่นใหม่ในไตรมาส 4/61 ซึ่งจะช่วยหนุนยอดขายและมาร์จิ้นของเครื่องมือถือ